Document ID: 31985R2250

*****
ΚΑΝΟΝΙΣΜΟΣ (ΕΟΚ) αριθ. 2250/85 ΤΗΣ ΕΠΙΤΡΟΠΗΣ
της 2ας Αυγούστου 1985
περί καθορισμού, για την περίοδο εμπορίας 1985/86, των τιμών κατωφλίου στον τομέα της όρυζας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως της αγοράς της όρυζας (1), όπως τροποποιήθηκε τελευταία από τον κανονισμό (ΕΟΚ) αριθ. 1025/84 (2), και ιδίως το άρθρο 14 παράγραφος 5 και το άρθρο 15 παράγραφος 4,
Εκτιμώντας:
ότι, σύμφωνα με το άρθρο 14 παράγραφος 2 του κανονισμού (ΕΟΚ) αριθ. 1418/76, η τιμή κατωφλίου της αποφλοιωμένης όρυζας υπολογιζόμενη για το Ρόττερνταμ, πρέπει να καθορισθεί κατά τρόπον ώστε, στην αγορά του Ντούισμπουργκ, η τιμή πωλήσεως της εισαγόμενης αποφλοιωμένης όρυζας να ευρίσκεται στο επίπεδο της ενδεικτικής τιμής· ότι ο σκοπός αυτός επιτυγχάνεται αν αφαιρεθούν από την ενδεικτική τιμή τα στοιχεία που αναφέρονται στην παράγραφο 2 δεύτερη υποπαράγραφος του εν λόγω άρθρου·
ότι, κατ' εφαρμογή του άρθρου 14 παράγραφος 3 του κανονισμού (ΕΟΚ) αριθ. 1418/76, οι τιμές κατωφλίου της λευκασμένης όρυζας υπολογίζονται με προσαρμογή της τιμής κατωφλίου της αποφλοιωμένης όρυζας λαμβανομένων υπόψη των μηνιαίων προσαυξήσεων τις οποίες υφίσταται, σε συνάρτηση με τους συντελεστές μετατροπής με τα έξοδα βιομηχανικής επεξεργασίας και με την αξία των υποπροϊόντων και με προσαύξηση των ποσών που λαμβάνονται κατ' αυτό τον τρόπο κατά ένα ποσό προστασίας της βιομηχανίας·
ότι το ποσό της βιομηχανίας καθορίζεται με τον κανονισμό (ΕΟΚ) αριθ. 1263/78 του Συμβουλίου (3) ότι τα στοιχεία που χρησιμοποιούνται για την προσαρμογή της τιμής κατωφλίου της λευκασμένης όρυζας καθορίζονται στον κανονισμό αριθ. 467/67/ΕΟΚ της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2249/85 (5)·
ότι, σύμφωνα με το άρθρο 15 παράγραφος 1 του κανονισμού (ΕΟΚ) αριθ. 1418/76, η τιμή κατωφλίου των θραυσμάτων όρυζας πρέπει να καθοριστεί σε ποσό που περιλαμβάνεται μεταξύ του 130 % και 140 % της τιμής κατωφλίου του αραβοσίτου, που ισχύει τον πρώτο μήνα της περιόδου εμπορίας· ότι το Συμβούλιο μέχρι σήμερα δεν έχει θεσπίσει τιμές για την περίοδο εμπορίας 1985/86 στον τομέα των σιτηρών σύμφωνα με το άρθρο 3 παράγραφος 1 του κανονισμού (ΕΟΚ) αριθ. 2727/75 (6)· ότι η Επιτροπή, κατ' εφαρμογή των αποστολών, που της έχουν ανατεθεί από τη συνθήκη, οδηγείται στη λήψη μέτρων διατήρησης που είναι απαραίτητα για να διασφαλίσουν την ομαλή συνέχεια της λειτουργίας της κοινής γεωργικής πολιτικής στο σχετικό τομέα·
ότι η Επιτροπή, υπό τις προαναφερθείσες συνθήκες, θέσπισε τις τιμές που πρέπει να λαμβάνονται υπόψη για τον προσδιορισμό των εισφορών στον τομέα των σιτηρών· ότι οι τιμές αυτές, ιδίως για τον αραβόσιτο, έχουν καθορισθεί στο άρθρο 2 του κανονισμού (ΕΟΚ) αριθ. 2124/85 (7)· ότι τούτη πρέπει να χρησιμοποιηθεί, σύμφωνα με την προαναφερθείσα διάταξη, για να καθοριστεί η τιμή κατωφλίου των θραυσμάτων όρυζας·
ότι, για να μη αποτελέσουν οι εισαγωγές των θραυσμάτων ορύζης εμπόδιο στην κανονική διάθεση της κοινοτικής παραγωγής στο σύνολο της αγοράς της Κοινότητας, πρέπει να καθοριστεί η τιμή κατωφλίου των θραυσμάτων όρυζας σε 135 % της τιμής που εφαρμόζεται για τον αραβόσιτο, ήτοι σε 227,58 ECU/τόνο·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές κατωφλίου της αποφλοιωμένης όρυζας, της λευκασμένης όρυζας με στρογγυλούς κόκκους και της λευκασμένης όρυζας με μακρούς κόκκους, καθορίζονται σε ECU ανά τόνο, σε:
1.2,4 // // // Μήνας
// Τιμή κατωφλίου
// // 1.2.3.4 // // Αποφλοιωμένη
όρυζα // Λευκασμένη όρυζα με
στρογγυλούς κόκκους // Λευκασμένη όρυζα με
μακρούς κόκκους // // // // // Σεπτέμβριος 1985 // 541,63 // 720,69 // 791,81 // Οκτώβριος 1985 // 545,75 // 726,01 // 797,78 // Νοέμβριος 1985 // 549,87 // 731,33 // 803,75 // Δεκέμβριος 1985 // 553,99 // 736,65 // 809,72 // Ιανουάριος 1986 // 558,11 // 741,97 // 815,69 // Φεβρουάριος 1986 // 562,23 // 747,29 // 821,66 // Μάρτιος 1986 // 566,35 // 752,61 // 827,63 // Απρίλιος 1986 // 570,47 // 757,93 // 833,60 // Μάιος 1986 // 574,59 // 763,25 // 839,57 // Ιούνιος 1986 // 578,71 // 768,57 // 845,54 // Ιούλιος 1986 // 582,83 // 773,89 // 851,51 // Αύγουστος 1986 // 582,83 // 773,89 // 851,51 // // // //
Άρθρο 2
Η τιμή κατωφλίου των θραυσμάτων όρυζας καθορίζεται σε 307,23 ECU ανά τόνο.
Άρθρο 3
Ο παρών κανονισμός αρχίζει να ισχύει την τρίτη ημέρα 1η Σεπτεμβρίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Αυγούστου 1985.

Labels: 2
17